MODIFICACIÓN DA DENOMINACIÓN DA TAXA POR PREZO PÚBLICO NA ORDENANZA DA ESCOLA DE MÚSICA VILA DO CORPUS
ADMINISTRACIÓN LOCAL — Municipal — Ponteareas (Ordenanzas e Regulamentos, 04/08/2016)

O Pleno da Corporación Municipal do Concello de Ponteareas, en sesión levada a cabo o día 19 de xullo de 2016, acordou: 1º) Aprobar a modificación da Ordenanza reguladora da taxa pola prestación do servizo da Escola de Música Municipal “Vila do Corpus”, consistindo as modificacións en: 2º) A presente modificación da ordenanza terá efecto a partires do día seguinte ó da publicación do seu texto íntegro no Boletín Oficial da Provincia.” Polo tanto o texto da Ordenanza reguladora do Prezo Público pola prestación do servizo da Escola de Música “Vila do Corpus”, resultante das modificación aprobadas, queda do seguinte xeito: De conformidade co disposto no artigo 41 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, este Concello establece o Prezo Público pola prestación do servizo da Escola Municipal de Música, que se rexerá pola presente Ordenanza. Artigo 1º.— Constitúe o obxecto do Prezo Público a prestación do servizo da Escola Municipal de Música do Excmo. Concello de Ponteareas. Artigo 2º.— A obriga de pagamento do prezo público establecido nace dende o momento no que se formalice a inscrición. Están obrigados ao pago do Prezo Público regulado nesta Ordenanza os usuarios ou beneficiarios do servizo. Cando por causas non imputables a estes o servizo non se preste, procederá a devolución do importe total ou proporcional correspondente ou ben a súa regularización no período inmediato posterior. Artigo 3º.— O Prezo Público pola utilización deste servizo, excepto o correspondente aos gastos de matrícula por ser único, exprésase por períodos mensuais e esixirase conforme á seguinte tarifa: Artigo 4º.— Os interesados deberán matricularse mediante a presentación de instancia en modelo normalizado que lles será facilitado para o efecto e que conterá, entre outros, os datos persoais, a conta bancaria do usuario ou beneficiario do servizo que supoñerá aceptación da domiciliación como forma de pago da matrícula e os recibos mensuais en función do sistema de xestión ordenado pola Tesourería municipal, así como a natureza, contido e extensión do servizo. Xunto á mesma entregaranse as Normas Xerais para a formalización da matrícula no Curso Escolar correspondente contidas nesta Ordenanza. A falta de firma da matrícula, así como a omisión dos datos deberán ser emendados no prazo que se estableza para ese efecto pola dirección do centro, dando lugar ao arquivo da solicitude sen máis trámite se tales deficiencias non se rectificasen no prazo determinado. Mensualmente elaborarase pola administración do centro unha lista cobratoria, que será aprobada polo Ilmo. Sr. Alcalde ou Concelleiro Delegado. O pagamento da cota será no mes seguinte á prestación do servizo en canto aos recibos domiciliados polo titular, mentres que os recibos non domiciliados deberán ser ingresados na Tesourería municipal a través de carta de pago expedida polo departamento de Rendas municipal durante o primeiros dez días do mes corrente. A falta de pagamento de dúas mensualidades consecutivas ou tres alternas orixinarán a baixa automática no centro, previo informe da traballadora social que indique que non é por motivos económicos e seralles comunicada mediante Resolución do Ilmo. Sr. Alcalde ou Concelleiro Delegado, con independencia de que se prosiga a súa cobro mediante o oportuno procedemento. As débedas por prezos públicos esixiranse pola administración municipal en período voluntario ou mediante procedemento de prema a través dos servizos de recadación da Deputación (ORAL) se transcorrido o prazo de pago en período voluntario estas non se satisfixeron e en base ao convenio de delegación vixente en materia de xestión de recursos locais. O usuario ou beneficiario que desexe renunciar á matrícula ou a algunha materia estará obrigado a notificalo no modelo que para ese efecto lle será facilitado antes do inicio do curso ou durante os dez primeiros días do mes natural. Fóra deste prazo, as solicitudes de renuncia serán tidas en conta para o período inmediato posterior, procedéndose ao cobro íntegro do recibo correspondente, sen devolución de cantidade algunha, sendo irreducible, por tanto, o pago por mes naturais. Os usuarios ou beneficiarios do servizo que tivesen débedas pendentes por este concepto, non poderán matricularse nin formular reserva de praza nun novo curso. A período de pago dá matrícula dá escola de música será durante o período de matriculación que anualmente publique a administración do centro e o ingreso realizarase mediante documento liquidatorio expedido pola Tesourería municipal. A solicitude do interesado, poderase fraccionar o pago nun máximo de 4 prazos, sendo que en todo caso deberá estar domiciliada a cantidade aprazada e ingresada a totalidade da matrícula dez días antes do inicio do curso escolar sendo a administración do centro responsable da comprobación de tal extremo. Artigo 5º.— Establécense as seguintes reducións: Os membros da familia numerosa xeral terán unha bonificación na matrícula e na cota mensual dun 50%. Os membros de familia numerosa especial terán unha exención na matrícula e na cota mensual do 100%. Artigo 6.— Normas complementarias No non previsto no presente texto regulador e na Ordenanza Fiscal Xeral do Concello e que faga referencia á aplicación, xestión, liquidación, inspección e recadación do prezo público, estarase ao disposto na lexislación de carácter local e xeral que lles sexa de aplicación; en especial o Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, a Lei 8/1989, de 13 de abril, de Taxas e Prezos Públicos. A presente Ordenanza terá efecto a partir do día seguinte ao da publicación do seu texto íntegro no Boletín Oficial da Provincia e permanecerá en vigor ata tanto non se acorde a súa modificación ou derrogación. Queda derrogada a normativa anterior referida á taxa por ensinos na Escola de Música “Vila do Corpus”. Ponteareas, 26 de xullo de 2016.—O Alcalde, Xosé Represas Giráldez.